section_heading: Kozačka borba za ukrajinsku autonomiju
paragraph_text: mini|450px|lijevo|Zaporoški kozaci pišu podrugljivo pismo turskom sultanu, autor: [[Ilja Rjepin (1844.-1930.).]] mini|lijevo|Ratni stijeg ukrajinskog hetmana [[Bogdan Hmeljnicki|Bogdana Hmeljnickog iz 17. stoljeća.]] mini|lijevo|Ukrajinska [[Zaporoška Republika sredinom 17. stoljeća predstavljala je jednu od europskih država s najvećim brojem pismenih ljudi.]] Godine 1646. započelo je novo kozačko razdoblje u ukrajinskoj povijesti koje će imati bitno drugačiji politički ishod s obzirom na poljsku dominaciju. Poljske vlasti u mjestu Subotiv napale su obitelj Bogdana Hmeljnickog, obrazovanog ukrajinskog zemljoposjednika s istaknuto pravoslavnim svjetonazorom, koji se zatim ljutit priključuje kozacima na Zaporoškoj Siči, nastojeći stvoriti uvjete za rušenje poljske vlasti na središnjim ukrajinskim prostorima. Godine 1647. svojim zalaganjem Bogdan Hmeljnicki (1648. – 1657.) izabran je za vrhovnog kozačkog zapovjednika odnosno hetmana. Nakon velikog ustanka predvođenog Hmeljnickim, istočni i središnji ukrajinski prostori oslobođeni su poljskih vlasti uz manju potporu Krimskih Tatara s kojima je dogovoreno primirje. Krimski Tatari zauzvrat su dobili jamstva o međusobnom nenapadanju i poštovanju njihove odluke da se nađu pod protektoratom Osmanskog carstva.